
ПРОПОЗИЦИЈЕ У СИСТЕМУ ШКОЛСКИХ СПОРТСКИХ ТАКМИЧЕЊА
ОСНОВНЕ ШКОЛЕ
(футсал, кошарка, одбојка, рукомет, атлетика, стони тенис, пливање, стрељаштво, спортска гимнастика, ватерполо, џудо, карате, мале олимпијске игре, баскет 3 на 3, ватрене лопте, оријентиринг)
Фебруар 2026
ОПШТИ ПОЈМОВИ

Утврђивање идентитета:

Играч je редован ученик школе, чији се идентитет потврђује сликом са два печата преко слике у спортској књижици, на списку играча потписаним од стране директора школе и важећим лекарским прегледом у књижици или на папиру (на увид), не старијим од 6 месеци.
Професор (наставник) физичког васпитања води појединце и екипу школе у којој је запослен и одговоран је за њихове поступке на такмичењима, а свој идентитет потврђује легитимацијом за професоре (наставнике), овереном печатом и потписом директора школе.
Организатори:

Актив професора физичког васпитања (у даљем тексту Актив) организује такмичења на нивоу школе, именује судије (професоре) на међуодељенским такмичењима и одлучује о систему такмичења (лига или куп) унутар међуодољенских такмичења. Носиоци активности су професори физичког васпитања, а за реализацију система такмичења је одговоран директор школе који доноси календар школских такмичења, а на предлог Актива, који се руководи предлогом Календара градских такмичења.
Службено лице је лице задужено за организацију и спровођење школских спортских такмичења на општинском нивоу, које именује организатор градских такмичења, а на општинама на којима не функционише општински спортски савез.
Општински спортски савез је организатор такмичења на општинском нивоу које се одвија по куп систему. Најкасније 7 дана по завршетку општинског првенства доставља Извештај Београдској асоцијацији за школски спорт који обавезно садржи: сатницу, датум и место, службене резултате утакмица и шеме куп система за све категорије са потписима професора, оверен печатом и потписом секретара савеза.
Београдска асоцијација за школски спорт је организатор градских такмичења која се играју по куп систему или лига систему (кошарка, одбојка, рукомет, футсал, баскет 3 на 3 и ватерполо), а према званичним правилима републичких гранских савеза. Обезбеђује званичну лопту за трећи степен такмичења, дипломе, медаље и пехаре освајачима I, II и III места.
Окружни савези су организатори међуокружних такмичења, а Савез за школски спорт Србије је организатор републичких такмичења, која се одвијају према правилима Савеза за школски спорт Србије
Остали појмови:
Отворено првенство је такмичење на које школе могу да се пријаве без предходно организованог Општинског нивоа такмичења.
Куп систем  се игра по систему елиминације. Победник наставља такмичење а поражени завршава такмичење.
Лига систем такмичења је организован у четири групе (А,Б,Ц и Д). Сваку групу чине три, четири или пет екипа у зависности од броја пријављених екипа. У групној фази такмичења игра се по принципу свака екипа са сваком. 

Даљи пласман групне фазе такмичења остварују две првопласиране екипе по принципу: 

А1-Б2, Ц1-Д2, Б1-А2, Д1-Ц2 четвртфинале такмичења

 (А1-Б2) – (Ц1-Д2) и (Б1-А2) – (Д1-Ц2) полуфинале такмичења 

Поражени играју за треће место, победници за прво.

Бодовање за пласман екипа по групама се одређује на следећи начин:

Свака победа у групној фази доноси 2 поена;
Уколико две екипе имају исти број поена, бољи пласман заузима екипа која је била боља прилоком њиховог  међусобног такмичења; 

Ако три екипе имају исти број поена одлучује боља (гол, кош, сет, поен) разлика између тих екипа.  

Списак играча (такмичара) је списак ученика школе који садржи назив школе, име и презиме ученика, разред и одељење ученика, датум рођења ученика и број из матичне књиге ученика.
Календар школских такмичења (место, датум и сатница) мора бити истакнут на огласној табли школе и достављен организатору Општинског такмичења најмање 20 дана пре почетка школског првенства.
Судија је лиценцирано лице које спроводи правила такмичења делегирано од стране градског гранског савеза.
Техничко лице за спорт је делегирано лице од стране градског гранског савеза које контролише опште услове такмичења у датом спорту и присутно је на свим такмичењима градског нивоа.
Неспортско понашање учесника на такмичењу (ученика, професора, навијача, родитеља) која за последицу има искључење на спортском догађају (удаљење из спортског објекта за родитеље и навијаче), то искључење (удаљење) има дејство током целог такмичарског дана.

Неовлашћено фотографисање и снимање није дозвољено током такмичења. 
Право наступа имају:
	Категорија
	Право наступа

	ученици I-IV р. основне школе
	Ученици и ученице који у текућој школској години напуне 11 година и млађи

	ученици V-VI р. основне школе
	Ученици и ученице који у текућој школској години напуне 13 година и млађи

	ученици VII-VIII р. основне школе
	Ученици и ученице који у текућој школској години напуне 15 година и млађи


Право наступа на такмичењима имају само редовни ученици по правилима Савеза за школски спорт Србије.

· У зависности од услова такмичења и закупа објекта, организатор задржава право да скрати време трајања утакмице, или, услед кашњења, дисквалификује екипу или појединца из даљег такмичења.
· Антидопинг контрола се може вршити на свим такмичењима из програма Савеза за школски спорт Србије у складу са правилима Антидопинг агенције Србије. Антидопинг агенција Србије може вршити антидопинг контролу на било ком такмичењу из ових Пропозиција без обавезе да о томе унапред обавести Такмичарску комисију, организатора такмичења или учеснике такмичења. Сви учесници такмичења су дужни да у потпуности сарађују са представницима АДАС.
Бодовање:
Све основне школе ће бити бодоване на основу свог учешћа и резултата на градском такмичењу, које су остварили у текућој школској години.

Бодовање ће се вршити на следећи начин:

· 1. место на екипном такмичењу – 15 бодова;
· 2. место на екипном такмичењу – 10 бодова;
· 3. место на екипном такмичењу – 5 бодова;
· 1. место на појединачном такмичењу – 5 бодова;
· 2. место на појединачном такмичењу – 3 бода;
· 3. место на појединачном такмичењу – 1 бод;
· Учешће на градском школском такмичењу у екипној конкуренцији – 5 бодова;
· Учешће на градском школском такмичењу у појединачној конкуренцији – 1 бод.
Ф У Т С А Л
Учесници:

Првенство се организује у две такмичарске категорије:
1. Ученици V-VI разреда 
2. Ученице V-VI разреда 
3. Ученици VII-VIII разреда
4. Ученице VII-VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења
· Први степен такмичења представља Школско првенство, са циљем да сви ученици учествују, које унутар предвиђених категорија обухвата два нивоа такмичења и то:

1. Унутародељенско такмичење – од ученика једног одељења формирају се А и Б екипе (две мушке и две женске или мешовите екипе) са минимум 5 ученика/ученица. Капитени екипа, које одабере професор, наизменично бирају чланове својих екипа. 

2. Међуодељенско такмичење – екипе броје 10 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама. 
· Такмичење се одржава по куп систему.
· Такмичење у две такмичарске категорије, ученици V-VI и ученице V-VI разреда се завршава на другом степену такмичења.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава у две такмичарске категорије, ученици VII-VIII разреда и ученице VII-VIII разреда. Екипа броји до 10 ученика/ученица.
· Такмичење се одржава по лига или куп систему такмичења.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси пријаву на такмичење (оверено и потписано од директора школе.
Даљи пласман

Првопласиране и другопласиране екипе са Градског првенства ученика и ученица VII – VIII разреда стичу право учешћа на Међуокружном такмичењу одакле само првопласирана екипа иде на Републичко такмичење.

Екипа која учествује на Међуокружном и Републичком такмичењу може да буде састављена од ученика/ученица V-VIII разреда.

Сви ученици/це који су остварили даљи пласман на медјуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

3. ПРАВИЛА
· Екипа броји 10 ученика/ученица, а у терену игра 5 играча (4 играча + голман);
· Екипу води један професор (наставник);
· Утакмице се играју са лоптом са тегом, величине 4;
· За први степен такмичења и други степен такмичења трајање утакмица се ограничава на 2x10 минута „прљаве игре“;
· За трећи степен такмичења трајање утакмице за ученике и ученице VII-VIII разреда је 2х12 минута „прљаве игре“;
· Дозвољен је један time-out (тајм-аут) по полувремену;
· У случају нерешеног резултата, изводе се по 3 пенала наизменично. Сви играчи заједно са изменама имају право да шутирају пенале. Уколико је и даље нерешено после три пенала приступиће се шутирању по једног пенала докле год се деси да једна екипа промаши, а друга погоди. Сваки ударац изводи различит играч из екипе, докле год се не направи круг, тек онда неки играч може да шутира по други пут. Уколико пре извођења пенала једна екипа има више играча заједно са резервама у тиму од друге, мораће да смањи број играча и уједначи их са противничком екипом;
· Кумулирани прекршаји се односе на све прекршаје који се санкционишу директним слободним ударцем. Првих пет прекршаја кумулираних од стране једне екипе, за време сваког полувремена, треба да буду нотирани у записнику. Првих пет кумулираних прекршаја учињених од стране једне екипе за време било ког полувремена, могу се штитити живим зидом на удаљености од 5 метара од лопте. Код шестог и сваког следећег кумулираног прекршаја, ударац се изводи са обележене беле тачке која је 10 метара од гола;
· Пенали се изводе са удаљености од 6 меатра:
· На трећем степену такмичења Фудбалски савез Београда одређује и записничара;
· Утакмица се региструје у корист противника са 3:0 у следећим случајевима:

· Ако екипа из неоправданих разлога није наступила;
· Ако екипа одбије да одигра утакмицу;
· Ако екипа наступи са чланом екипе који није правилно регистрован;
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
К О Ш А Р К А
Учесници:
Првенство се организује у четири такмичарске категорије:

1. Ученици V-VI разреда
2. Ученице V-VI разреда
3. Ученици VII-VIII разреда
4. Ученице VII-VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. Унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 5 ученика/ученица. Капитени екипа, које одабере професор, наизменично бирају чланове својих екипа. 

2. Међуодељенско такмичење – екипа броји до 12 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама.
· Такмичење се одржава по куп систему. 
· Такмичење у две такмичарске категорије, ученици V-VI и ученице V-VI разреда се завршава на другом степену такмичења.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава у две такмичарске категорије, ученици VII-VIII разреда и ученице VII-VIII разреда. Екипа броји до 12 ученика/ученица.
· Такмичење се одржава по лига или куп систему такмичења.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења, Професор школе доноси пријаву на такмичење (оверено и потписано од директора школе).
Даљи пласман:

Првопласиране и другопласиране екипе VII-VIII разреда са Градског првенства стичу право учешћа на Међуокружном такмичењу и може бити састављена од играча V-VIII разреда, одакле само првопласирана екипа иде на Републичко такмичење. 

Екипе су на Међуокружном и Републичком такмичењу састављене од 10 ученика/ученица.

Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.
3. ПРАВИЛА
· Екипа броји до 12 ученика/ученица, а у терену игра 5 играча;
· Екипу води један професор (наставник);
· Ученици V-VI разреда играју са лоптом величине 6, а VII-VIII разреда са лоптом величине 7. Ученице са лоптом величине 6;
· За први степен такмичења трајање утакмица се ограничава на 4x5 минута „прљаве игре“;
· За други степен такмичења и трећи степен такмичења трајање утакмице је 4x5 минута „прљаве игре“ за ученике и  ученице V-VI разреда, а 4x7 минута „прљаве игре“ за ученике и ученице VII-VIII разреда;
· Последњи минут сваке четвртине мери се по правилима „чисте игре“, односно зауставља се време приликом сваког прекида;
· Дозвољен је један time-out (тајм-аут) по полувремену, током којег се време зауставља.
· У свим категоријама дозвољена је П/Р игра као и зонска одбрана;
· У случају нерешеног резултата игра се продужетак од 2 минута који игра по правилима „чисте игре“;
· После 4 екипне грешке, тим улази у бонус и свака следећа се кажњава са 2 слободна бацања противничке екипе;
· На трећем степену такмичења Кошаркашки савез Београда одређује и записничара;
· Утакмица се региструје у корист противника са 20:0 у следећим случајевима:

· Ако екипа из неоправданих разлога није наступила;
· Ако екипа одбије да одигра утакмицу;
· Ако екипа наступи са чланом екипе који није правилно регистрован;
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
О Д Б О Ј К А
Учесници:
Првенство се организује у четири такмичарске категорије:

1. Ученици V-VI разреда

2. Ученице V-VI разреда
3. Ученици VII-VIII разреда
4. Ученице VII-VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. Унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 6 ученика/ученица. Капитени екипа, које одабере професор, наизменично бирају чланове својих екипа. 

2. Међуодељенско такмичење  - екипе броје до 12 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама. 
· Такмичење се одржава по куп систему.
· Такмичење у две такмичарске категорије, ученици V-VI и ученице V-VI разреда се завршава на другом степену такмичења.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења
· Трећи степен такмичења представља Градско првенство на коме учествују победници општинских првенстава у две такмичарске категорије, ученици VII-VIII разреда и ученице VII-VIII разреда. Екипа броји до 12 ученика/ученица.

· Такмичење се одржава по лига или куп систему такмичења.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења, Професор школе доноси пријаву на такмичење (оверено и потписано од директора школе).
Даљи пласман:

Првопласиране и другопласиране екипе VII-VIII разреда са Градског првенства стичу право учешћа на Међуокружном такмичењу и може бити састављена од играча V-VIII разреда, одакле само првопласирана екипа иде на Републичко такмичење.

Екипе су на Међуокружном и Репибличком такмичењу састављене од 10 ученика/ученица.

Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.
3. ПРАВИЛА
· Све утакмице се играју у два добијена сета до 21. Уколико је резултат 1:1 у сетовима, трећи сет се игра до 15;
· Екипу води један професор (наставник);
· Ученици и ученице играју са лоптом величине 5;
· Дозвољено је извођење школског сервиса;
· Екипа броји до 12 ученика/ученица;
· Дозвољен је један time-out (тајм-аут) по сету;
· Утврђена је следећа висина мреже: 

· ученице V-VI и VII-VIII разреда 215цм;   
· ученици V-VI и VII-VIII разреда 230цм;
· На Градском првенству Одбојкашки савез Београда одређује и записничара;
· Утакмица се региструје у корист противника са 2:0 (25:0, 25:0) у следећим случајевима:
· Ако екипа из неоправданих разлога није наступила;
· Ако екипа одбије да одигра утакмицу;
· Ако екипа наступи са чланом екипе који није правилно регистрован;
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
Р У К О М Е Т
Учесници:

Првенство се организује у четири такмичарске категорије:

1. Ученици V-VI разреда

2. Ученице V-VI разреда
3. Ученици VII-VIII разреда
4. Ученице VII-VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

1. унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 7 ученика/ученица. Капитени екипа, које одабере професор, наизменично бирају чланове својих екипа. 

2. међуодељенско такмичење – на овом нивоу екипа броји до 14 ученика/ученица.
Други степен такмичења

· Други степен такмичења представља Општинско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама.
· Такмичење се одржава по куп систему.
· Такмичење у две такмичарске категорије, ученици V-VI и ученице V-VI разреда се завршава на другом степену такмичења.
Пријаву школе за општинско првенство подноси Актив организатору Општинског такмичења најмање 7 дана пре почетка првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава у две такмичарске категорије, ученици VII-VIII разреда и ученице VII-VIII разреда. Екипа броји до 14 ученика/ученица.
· Такмичење се одржава по лига или куп систему такмичења.
Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси пријаву на такмичење (оверено и потписано од директора школе).
Даљи пласман:

Првопласиране и другопласиране екипе са Градског првенства ученика VII-VIII разреда
стичу право учешћа на Међуокружном такмичењу и може бити састављена од играча V-VIII разреда, одакле само првопласирана екипа иде на Републичко такмичење.

Екипе су на Међуокружном и Репибличком такмичењу састављене од 12 ученика/ученица.

Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

3. ПРАВИЛА
· Екипе броје до 14 ученика/ученица;
· Екипу води један професор (наставник);
· Ученице и ученице играју са лоптом величине 2;
· За први степен такмичења трајање утакмица се ограничава на 2x10 минута „прљаве игре“;
· За други степен такмичења трајање утакмица се ограничава на 2x10 минута „прљаве игре“ за ученике/ученице V-VI разреда и 2x12 минута „прљаве игре“, за ученике/ученице VII-VIII разреда;
· За трећи степен такмичења трајање утакмице се ограничава на 2x10 минута за ученике/ученице V-VI разреда и 2x12 минута „прљаве игре“ за ученике/ученице VII-VIII разреда;
· Дозвољен је један time-out (тајм-аут) по полувремену;
· У случају нерешеног резултата, изводе се по 5 седмерца наизменично. Сви играчи заједно са изменама имају право да шутирају седмерце. Уколико је и даље нерешено после три седмерца приступиће се шутирању по једног седмерца докле год се деси да једна екипа промаши, а друга погоди. Сваки ударац изводи различит играч из екипе, докле год се не направи круг, тек онда неки играч може да шутира по други пут. Уколико пре извођења седмераца једна екипа има више играча заједно са резервама у тиму од друге, мораће да смањи број играча и уједначи их са противничком екипом;
· На Градском првенству Рукометни савез Београда одређује и записничара;
· Утакмица се региструје у корист противника са 10:0 у следећим случајевима:

· Ако екипа из неоправданих разлога није наступила;
· Ако екипа одбије да одигра утакмицу;
· Ако екипа наступи са чланом екипе који није правилно регистрован;
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
А Т Л Е Т И К А
Учесници:

Првенство се организује у шест такмичарских категорија:
1. Ученици I-IV разреда, појединачно

2. Ученице I-IV разреда, појединачно
3. Ученици V-VI разреда, појединачно 
4. Ученице V-VI разреда, појединачно и екипно
5. Ученици VII-VIII разреда, појединачно и екипно
6. Ученице VII-VIII разреда, појединачно и екипно
ДИСЦИПЛИНЕ, ПРОПОЗИЦИЈЕ И ПРАВИЛА 

1. ДИСЦИПЛИНЕ

Ученици и ученице од I - IV разреда: 60м, скок удаљ из зоне, бацање вортекса.
            Ученици V и VI разреда: 60м, 300м, 600м, скок увис, скок удаљ из зоне, бацање кугле (3кг).
Ученице V и VI разреда: 60м, 300м, 600м, скок увис, скок удаљ из зоне, бацање кугле (2кг).
Ученици VII и VIII разреда: 100м, 300м, 800м, скок увис, скок удаљ, бацање кугле (4кг), штафета 4х100м (екипа).
Ученице VII и VIII разреда: 100м, 300м, 600м, скок увис, скок удаљ, бацање кугле (3кг), штафете 4х100м (екипа).
2. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то унутародељенско и међуодељенско такмичење.
1. Унутародељенско такмичење - учествују сви ученици/ученице једног одељења у свим дисциплинама (нема штафетног трчања) и боре се за појединачан пласман. Првопласирани ученици/ученице у свакој дисциплини улазе у екипу одељења, с тим што за потребе штафете професор одређује учеснике (V-VI разред и VII-VIII разред);
2. Међуодељенско такмичење – учествују екипе одељења.
Други степен такмичења

· Други степен такмичења представља Општинско првенство. Право учешћа имају школе (са својим најбољим екипама које представљају репрезентације школе у свакој категорији) у којима је претходно одржано Школско првенство, у складу са овим Пропозицијама, а према условима које школа има. Уколико општина нема услова за 
одржавање такмичења потребно је да се на време обрати Атлетском савезу Београда за помоћ у одржавању такмичења, јер је општинско првенство обавезно као и за све друге 
спортове са циљем да се омогући учешће што већег броја ученика-ца.
Пријаву школе за општинско првенство подноси Актив организатору Општинског такмичења најмање 7 дана пре почетка Првенства, оверен потписом директора и печатом школе.

Трећи степен такмичења

· Трећи степен такмичења представља Градско првенство на коме учествују победници општинских првенстава.
· Ако није одржано општинско такмичење пријављивање на градско се не дозвољава.
· Уколико општинско такмичење није одржано а пријавила се само једна екипа, та екипа има право наступа на градском такмичењу.(доказ од кординатора те општине)
Пријаве за Градско такмичење подносе секретари општинских савеза или техничка лица најмање 7 дана пре почетка такмичења, а обавезно садрже: назив школе, име и презиме ученика/це, разред и одељење, број из матичне књиге, датум рођења и дисциплину у којој наступа.

Даљи пласман:

Првопласирани и другопласирани појединци у категорији ученика/ученица од I до IV разреда са Градског првенства стичу право на Међуокружном такмичењу. Првопласирани и другопласирани појединци у категорији ученика/ученица V и VI разреда са Градског првенства стичу право на Међуокружном такмичењу. Првопласиране и другопласиране екипе и појединци у категорији ученика/ ученица VII-VIII разреда са Градског првенства, стичу право учешћа на Међуокружном такмичењу, одакле само првопласирани појединац и екипа иду на Републичко такмичење.
Уколико је првопласирани и другопласирани појединац члан првопласиране или другопласирасне екипе, Организатор има право пријављивања трећепласираног или четвртопласираног појединца у тој категорији.
Сви ученици/це који су остварили даљи пласман на међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

3. ПРАВИЛА

· Један ученик/ученица има право наступа само у једној дисциплини и штафети (екипа);
· Ученици/ученице VII-VIII разреда који наступају на 600м и 800м немају право наступа ни у једној другој дисциплини;
· У техничким дисциплинама (скок у даљ и бацање кугле) на школским првенствима, сви ученици имају право на четири покушаја, под условом да у прва три покушаја имају бар један исправан покушај, а на општинским и Градском првенству на три покушаја;
· У дисциплини штафете 4x100m могу учествовати само екипе VII-VIII разреда. 
· У дисциплини скок увис ученик/ученица има право на једној висини највише 3 (три) 
покушаја. Летвица за скок у вис подиже се на следећи начин:

· ученице: 90cm; 95cm; 100cm; 105cm; 110cm; 115cm; 120cm; 125cm; 130cm; 135cm + 3cm,
· ученици: 100cm; 105cm; 110cm; 115cm; 120cm; 125cm; 130cm; 135cm; 140cm; 145cm + 3cm;
· Сви постигнути резултати рачунају се за појединачни пласман;
· За екипни пласман бодују се резултати чланова екипа тако да најбољи резултат добија онолико бодова колико је пријављено екипа;
· Екипу чини максимално 10 такмичара, по један такмичар у свакој дисциплини, плус штафета;
· Чланови екипа морају имати адекватну спортску опрему;
· Такмичар који не заврши такмичење, не добија бодове;
· Сваки следећи резултат добија бод мање од претходног;
· Сабирањем остварених бодова ученика/ученица једног одељења добија се укупан збир бодова;
· Бодовање екипа се врши на следећи начин: уколико има 10 пријављених екипа, првоплаасирани у дисциплини добија 10 бодова, другопласирани 9 бодова и тако до последњег који добија 1 бод. Ако се такмичар појави на старту своје дисциплине, али из било ког разлога не заврши такмичење, екипа добија 0 бодова (дисквалификација на старту трке, дисквалифакција штафете, неисправни скокови или бацања). Уколико се представник екипе у једној дисциплини  не појави на старту једне дисциплине, екипа губи право бодовања и рангирања (екипа се искључује из даљег такмичења). Победник је она екипа чији такмичари сакупе највећи број бодова. У случају једнаког броја бодова, боља је екипа која има више првопласираних, другопласирани, трћепласираних... места. У случају подударања пласмана, екипног првака одлучује боље пласирана шатафета.
· У првом степену такмичења екипа одељења која оствари највећи збир бодова је екипни победник школског првенства;
· Појединачни победници првог степена такмичења у свакој дисциплини улазе у састав репрезентације школе у својим категоријама, које стиче право учешћа на другом степену такмичења;
· Појединачни и екипни прваци другог степена такмичења у свакој дисциплини по категорији стичу право учешћа на трећем степену такмичења. Другопласирани појединци имају право наступа ако је првопласирани појединац члан првопласиране екипе;
· У трећем степену такмичења, првопласирани ученици/ученице у свакој дисциплини добијају титулу првака града у одговарајућој дисциплини. Сабирањем остварених бодова ученика/ученица једне екипе добија се укупан збир бодова. Екипа која оствари највећи збир бодова је екипни победник Градског првенства у атлетици;
СТОНИ ТЕНИС
Учесници:
Првенство се организује у две такмичарске категорије:

1. Ученици V - VIII разреда 

2. Ученице V - VIII разреда 

ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у стоном тенису је отворено првенство.
Даљи пласман:
Првопласиране екипе и појединци стичу право учешћа на Републичком такмичењу.

Уколико је првопласирани појединац члан првопласиране екипе, организатор има право пријављивања другопласираног појединца у тој категорији.
Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

3. ПРАВИЛА
· Екипа се састоји од два играча - играчице и једне резерве (2+1);
· Такмичење се одржава у екипној и појединачној конкуренцији;
· Свака школа  може  да  пријави  највише  по четири ученика/ученице – укупно осам такмичара;
· Играчи који су се такмичили у појединачној имају право да се такмиче и у екипној конкуренцији;
· У списку играча потребно је заокружити број испред имена тројице ученика, тј. три ученице, који ће чинити екипу, ако је пријављен максималан број такмичара,
· Такмичење се одвија по групама;
· Број и састав група одређује се по приспећу пријава и утврђивању броја пријављених екипа и појединаца;
· Најбоља екипа и најбољи појединац из сваке групе наставља такмичење системом елиминацијe;
· Сви мечеви се играју у два добијена сета. Сет се игра до 11 освојених поена. Уколико је резултат нерешен, победник сета је тамичар који први оствари предност од 2 поена;
·  Играч има право на time-out у сваком сету у трајању од 1 минута. Прекид може да затражи и професор;
· Утакмица се региструје у корист противника са 2:0 у следећим случајевима:

· Ако екипа или појединац из неоправданих разлога није наступила;
· Ако екипа или појединац одбију да одиграју утакмицу;
· Ако екипа наступи са чланом екипе који није правилно регистрован;
· Ако утакмица буде прекинута кривицом једне од екипа (изазивање нереда на терену, улазак навијача за време утакмице).
П Л И В А Њ Е
Учесници:
Првенство се организује у дванаест такмичарских категоријa:

1. Ученици I-II разреда 
2. Ученице I-II разреда
3. Ученици III-IV разреда
4. Ученице III-IV разреда
5. Ученици V разреда
6. Ученице V разреда
7. Ученици VI разреда
8. Ученице VI разреда
9. Ученици VII разреда
10. Ученице VII разреда
11. Ученици VIII разреда
12. Ученице VIII разреда
ДИСЦИПЛИНЕ, ПРОПОЗИЦИЈЕ И ПРАВИЛА 

1. ДИСЦИПЛИНЕ
Такмичарске дисциплине су: 
1. Краул, 50 метара 

2. Прсно, 50 метара 

3. Леђно, 50 метара 

4. Делфин, 50 метара 
2. ПРОПОЗИЦИЈЕ

Први степен такмичења

· Првенство Града у пливању је отворено првенство.
Даљи пласман
Првопласирани такмичари стичу право учешћа на Републичком такмичењу. Другопласирани и трећепласирани такмичари немају право даљег учешћа на такмичењима.

Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.
2. ПРАВИЛА
· Један такмичар не може наступати у више дисциплина, а број такмичара по дисциплини није ограничен;
· У категорији ученица I - IV разреда, такмичарке могу да се такмиче у дводелном купаћем костиму, док ученице V - VI и VII - VIII разреда морају носити једноделни купаћи костим (према пропозицијама FINA).
С Т Р Е Љ А Ш Т В О
Учесници:
Првенство се организује у две такмичарске категорије:

1. Ученици V - VIII разреда
2. Ученице V - VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у стрељаштву је отворено првенство.
Даљи пласман:
Првопласиране екипе и појединци стичу право учешћа на Републичком такмичењу.
Уколико је првопласирани појединац члан првопласиране екипе, организатор има право пријављивања другопласираног појединца у тој категорији.

Сви ученици/це који су остварили даљи пласман на републичко такмичење  МОРАЈУ да имају печат лекарског прегледа у књижици како би могли учествовати на следећем степену такмичења.
2. ПРАВИЛА
· Такмичење се организује у екипној и појединачној конкуренцији;
· Број такмичара у појединачној конкуренцији је неограничен;
· Екипа се састоји од три такмичара/такмичарке и сва три појединачна резултата се рачунају за екипни пласман;
· Свака школа може да пријави једну екипу у мушкој и једну екипу у женској конкуренцији;
· Пуца се из ваздушних пушака серијске производње – стојећи став без наслона;
· Сваки такмичар пуца са 20 хитаца (дијабола) за резултат – по 2 дијаболе у меч мету;
· Пуца се дијаболама слободног избора, а сви такмичари који немају своје, користе дијаболе које обезбеди организатор;
· Број пробних хитаца је неограничен, али време гађања је ограничено на 30 минута.
С П О Р Т С К А    Г И М Н А С Т И К А
Учесници:
Првенство се организује у осам такмичарских категорија:

1. Ученици I–II разреда, појединачно и екипно

2. Ученице I–II разреда, појединачно и екипно
3. Ученици III-IV разреда,појединачно и екипно

4. Ученице III-IV разреда,појединачно и екипно
5. Ученици V–VI разреда, појединачно и екипно
6. Ученице V–VI разреда, појединачно и екипно
7. Ученици VII–VIII разреда, појединачно и екипно
8. Ученице VII–VIII разреда, појединачно и екипно
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у гимнастици је отворено првенство.
Даљи пласман:

Првопласиране и другопласиране екипе на Градском такмичењу, стичу право учешћа на Међуокружном такмичењу.

Четири најбоље пласирана појединца на Градском такмичењу стичу право учешћа на Међуокружном такмичењу а да нису у саставу пласиране екипе .

Два најбоље пласирана појединца, у свим категоријама, који се пласирају у виши степен такмичења, могу бити из исте школе, под условом да нису у саставу пласиране екипе.
Уколико је пласирани појединац члан првопласиране или другопласирасне екипе, Организатор има право пријављивања првог следећег пласираног појединце  у тој категорији на Међуокружно такмичење.

У случају да се пласирани појединци у саставу пласиране екипе, у обавези су да такмичење наставе са екипом.

Првопласирана екипа и два најбоље пласирана појединца (ако нису чланови првопласиране или другопласиране екипе), стичу право да учествују на Републичком такмичењу.

Лекарски преглед је обавезан не старији до 6 месеци(фотокопија или оригинал на увид).

Сви ученици/це који су остварили даљи пласман, МОРАЈУ да имају печат лекарског прегледа у књижици како би могли учествовати на следећем степену такмиченња.

2. ПРАВИЛА

· Градско такмичење се организује у екипној и појединачној конкуренцији;
· Једна школа може имати само једну екипу по категорији, а неограничен број такмичара/такмичарки у појединачној категорији;
· Екипу чине 5 такмичара/такмичарке(дозвољени минимум је 3 такмичара/ки) по систему 5-5-3;
· Свака екипа мора да има једнобразну опрему;
· За пласман екипа рачунају се три најбоље пласирана такмичара, а такмичење се одвија у обавезним по саставима;

· Програм такмичења по категоријама је следећи:
· Ученици I-II, III–IV и V–VI разреда: партер, прескок, кругови или вратило, коњ са хватаљкама или разбој;

· ученице I-II, III–IV и V–VI разреда: партер, прескок, разбој(нижа притка) и ниска греда; 
· ученице V–VI разреда: партер, прескок, разбој(нижа притка) и греда; 
· ученици VII–VIII разреда: партер, прескок, кругови,вратило,разбој или коњ са хватаљкама;

· ученице VII–VIII разреда: партер, прескок, разбој(нижа притка) и греда;

· Приликом пријаве, професори су дужни да наведу за које се справе определила екипа или појединац (мушка спортска гиманстика), с обзиром на то да се такмичење ученика одржава у петобоју, а такмичење ученица у четворобоју;

· Један судија на справи плус врховни судија
· Улазак на борилиште само професор и учесници
· Обавезни састави се налазе на сајту Школског спорта Србије.

В А Т Е Р П О Л О
Учесници:
Првенство се организује у једној такмичарској категорији:

1. Ученици и ученице V–VIII разреда.
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у ватерполу је отворено првенство.
       Даљи пласман:

Нема рупубличко такмичење.
2. ПРАВИЛА

· Екипу води један професор (наставник);
· Првенство се организује по куп систему;
· Екипе имају право на један time-оut (тајм-аут) по полувремену;
· Трајање утакмице је 2x10 минута („прљаве игре“);
· Екипе могу бити мешовите (заступљени ученици оба пола);
· Право наступа има 13 играча и школа може да пријави само једну екипу,
Џ У Д О

Учесници:
Првенство се организује у следећим узрасним и тежинским категоријама:

1. Ученици V–VI разред 
2. Ученице V–VI разред 
3. Ученици VII–VIII разред 
4. Ученице VII–VIII разред
Тежинске категорије биће достављене на Позиву за такмичење.

Сваки такмичар мора бити прописно одевени у складу са општим правилима IJF. 
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у џудоу је отворено првенство.
Даљи пласман:
Четири првопласирана поједнца у тежинској категорији III, IV, V и VI на Градском такмичењу, стичу право учешћа на Републичком такмичењу.

Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

2. ПРАВИЛА

· Првенства на свим такмичењима се одржавају на татами подлози, за најмање три борилишта 6 х 6 метара;
· Такмичаре може да пријави само школа или професор физичког васпитања. Пријаве од других лица се неће сматрати важећим;
· Пријава на дан такмичења се не прихватају;
· Првенства на свим нивоима суде судије које делегира Џудо савез Београда;
· Судије су у обавези да на терен изађу у судијској опреми;
· На свим такмичењима се води важећи записници;
· Оригинални примерак се по завршеној такмичења доставља организатору истог.
К А Р А Т Е

Учесници:
Првенство се организује у четрнаест такмичарских категорија (4 узрасне категорије кате појединачно и 10 тежинских категорија у борбама):
Узрасне категорије кате појединачно:

1. Група I – I и II разред 
2. Група II – III и IV разред 
3. Група III – V и VI разред 
4. Група IV – VII и VIII разред 
Тежинске категорије у борбама:

1. Ученице V-VI -40кг 
2. Ученице V-VI +40кг 
3. Ученици V-VI -40кг 
4. Ученици V-VI -45кг 
5. Ученици V-VI +45кг 
6. Ученице VII-VIII -49кг 
7. Ученице VII-VIII +49кг 
8. Ученици VII-VIII -45кг 
9. Ученици VII-VIII -50кг 
10. Ученици VII-VIII +50кг 
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Првенство Града у каратеу је отворено првенство.
Даљи пласман:
Првопласирани и другопласирани на Градском такмичењу, стичу право учешћа на Републичком такмичењу.

Сви ученици/це који су остварили даљи пласман на републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

СПОРТСКА И ЗАШТИТНА ОПРЕМА: У складу са правилима борења и суђења за такмичаре, професоре, тренере и судије. За такмичаре код ученика и младића свих разреда заштитна опрема у борбама се састоји од рукавица (црвених/плавих), гума за зубе, штитника за потколенице и стопала (црвених/плавих) и штитника за тело. Код ученица средњих школа заштитна опрема се састоји од рукавица (црвених/плавих), гума за зубе, штитника за потколенице и стопала (црвених/плавих), штитника за груди и штитника за тело. Код ученица основних школа заштитна опрема се састоји од рукавица (црвених/плавих), гума за зубе, штитника за потколенице и стопала (црвених/плавих) и штитника за тело док коришћење штитника за груди није обавезно али се препоручује.
2. ПРАВИЛА

· Такмичење се одржава по КУП систему са пуним репасажем и сусретом за треће место;
· Званична лица на такмичењима обавезна су да поседују предвиђена документа и да их дају на увид делегату такмичења;
· У случају непоседовања или непотпуности докумената такмичарима и званичним лицима неће се дозволити учешће на такмичењу;
· Организатор такмичења не сноси одговорност за евентуалне повреде спортиста,

· Сатница ће се у потпуности поштовати, без могућности одступања;
· Ученици и ученице основних школа изводе предученичке, ученичке, теки и мајсторске кате и могу понављати кату у сваком трећем кругу (морају знати најмање две кате) при чему једну исту кату не могу понављати узастопно;
· Ученици и ученице средњих школа изводе ученичке, теки и мајсторске кате, у сваком кругу нова ката, с тим да у борби за медаљу могу поновити кату из елиминација, али не узастопно;
· Такмичење у катама појединачно за ученике основних школа одвија се тако што кату истовремено изводе оба такмичара (црвени и плави), након чега судије проглашавају победника;
· Борба за ученике средњих школа траје два минута, а за ученике основих школа 90 секунди. Борба може да траје краће, уколико такмичар оствари предност од 6 поена пре истека времена предвиђеног за трајање борбе. Борилиште је димензија 6х6 метара;
· Четири првопласирана учесника ће из свих група у катама и четири првопласирана ученика у свим тежинским категоријама у борбама, стичу пласман за Школско првенство Србије;
· Такмичење ће се одвијати без присуства публике;
· Приступ на пријави имају само акредитовани професори са видно истакнутом акредитацијом, у прописаној спортској опреми и са заштитном маском уз придржавање физичке дистанце;
· Приступ мерењу имају такмичари који имају наступ, професори са видно истакнутом акредитацијом, у прописаној спортској опреми и са заштитном маском уз придржавање физичке дистанце;
· Приступ паркету имају само такмичари који имају наступ, професори са видно истакнутом акредитацијом, у прописаној спортској опреми и са заштитном маском уз придржавање физичке дистанце;
· Сви такмичари који нису на борилишту обавезни су да буду у прописаној спортској опреми и са заштитном маском током целог такмичења;
· Школе су у обавези да од пријављених такмичара узму изјаве (у прилогу дописа) у складу са епидемиолошком ситуацијом (за малолетна лица потписује родитељ) и предају их делегату за време прегледа докумената;
· Организатор неће сносити никакву одговорност (у случају непоштовања сатнице, недостатка потребне документације или заштитне опреме), а то произведе последице (забрана наступа такмичара, повреде и сл.).
М А Л Е   О Л И М П И Ј С К Е   И Г Р Е

Учесници:
Првенство се организује у четири такмичарске категорије:

1. Ученици и ученице I разреда мешовито – Забавни полигон
2. Ученици и ученице II разреда мешовито – Полигон спретности
3. Ученици III разреда мешовито– Полигон свестраности
4. Ученице IV разреда мешовито – Полигон свестраности
1. ОПШТА ПРАВИЛА

· Екипу води један учитељ;
· Такмичење се спроводи у виду штафете;
· Најбољи пласман остварује екипа, који обави све задатке у најкраћем временском периоду.
2. ВРСТЕ ПОЛИГОНА

1. Забавни полигон

2. Полигон спретности

3. Полигон свестраности
1. ЗАБАВНИ ПОЛИГОН
Први степен такмичења

· Такмичење се организује у оквиру школе на два нивоа: 
1. Унутародељенско такмичење – за две такмичарске категорије (ученике I разреда и ученице I разреда),
2. Међуодељенско такмичење – na нивоу  за мешовите екипе I разреда.
На првом нивоу такмичења учествују сви ученици једног одељења.

На другом нивоу такмичења учествује мешовита екипа и чине је 5 најбољих дечака и 5 најбољих девојчица (+две резерве) једног одељења, који стоје у колони по један иза линије старта.
Такмичи се сваки ученик/ца појединачно, а времена постигнутих резултата се саберу (укупно трајање од првог до завршетка последњег такмичара), па се добије резултат целе екипе.
Други и трећи степен такмичења

· на општинском и градском, такмичење се организује за мешовите екипе I разреда и чине је 5 дечака и 5 девојчица (+две резерве), укупно до 12 ученика.
Даљи пласман:
· Првопласирана и другопласирана екипа са Првенства Београда има право учешћа на Међуокружном такмичењу;
· Првопласирана екипа са Међоукружног првенства стиче право учешћа на Републичком такмичењу.
1.1. Општа правила 
· Дужина Забавног полигона је 40м;
· По постављеном редоследу, такмичи се сваки ученик/ученица појединачно, а времена постигнутих резултата се сабирају, па се добије резултат целе екипе. Измена такмичара у штафети врши се на старту - циљу додиром руку („баци пет“);
· За нетачно извршен задатак додаје се додатно време по 2 секунде по такмичару и то:

· Неправилно изведен колут напред;
· Не прелажење шведске клупе по целој дужини:
1) пењање на клупу после обележене линије;
2) саскок пре краја клупе;
· Пад са клупе;
· Рушење окна шведског сандука и не враћање на своје место;
· Скок на сам обруч;
· Испадање медицинке из руке;
· Непрецизно остављање у кутију (бацање медицинке), испадање медицинке из кутије у коју је требало оставити;
· Рушење маркера-сталка код окретања;
· Прекорачење линије бацања;
· За неправилно бацање лоптице;
· Свих 5 промашаја мете;
· Промашај мете и враћање на циљ.
1.2. Списак справа и реквизита за Забавни полигон:
2. Струњача (комада 2)

3. Шведска клупа (комад 1)

4. Окно шведског сандука (комад 1)

5. Медицинка 2кг (комад 1)

6. Кутија (картонска или сличн, комада 3)

7. Мета (шпера, косо постављена, комад 1)

8. Тениске лоптице (комада 5)

Потребан број помагача (судија): 3
2. ПОЛИГОН СПРЕТНОСТИ
Први степен такмичења
· Такмичење се организује у оквиру школе на два нивоа: 
1. Унутародељенско такмичење – за две такмичарске категорије (ученике II разреда и ученице II разреда);
2. Међуодељенско такмичење – на нивоу за мешовите екипе II разреда
На првом нивоу такмичења учествују сви ученици једног одељења.
На другом нивоу такмичења учествује мешовита екипа и чине је 5 најбољих дечака и 5  најбољих девојчица (+ две резерве)  једног одељења, који стоје у колони по један иза линије старта.
Такмичи се сваки ученика/ученица појединачно, а времена постигнутих резултата се саберу (укупно трајање од првог до завршетка последњег такмичара), па се добије резултат целе екипе.
Други и трећи степен такмичења
· На општинском и градском, такмичење се организује за мешовите екипе II разреда и чине је 5 дечака и 5 девојчица (+две резерве), укупно до 12 ученика.
Даљи пласман
· Првопласирана и другопласирана екипа са Првенства Београда има право учешћа на Међуокружном такмичењу
· Првопласирана екипа са Међоукружног првенства стиче право учешћа на Републичком такмичењу.
2.1. Општа правила 
· Такмичење се спроводи у виду штафете. Најбољи пласман остварује такмичар, односно екипа, који обави све задатке у најкраћем временском периоду;
· За нетачно извршен задатак додаје се додатно време по 2 секунде по такмичару и то:

· Неправилно изведен колут напред;
· Не прелажење шведске клупе по целој дужини:

1) пењање на клупу после обележене линије;
2) саскок пре краја клупе;
· Пад са клупе;
· Неправилно изведен жабљи скок;
· Рушење окна шведског сандука и не враћање на своје место;
· Испадање медицинке из руке;
· Непрецизно остављање у кутију (бацање медицинке), испадање медицинке из кутије у коју је требало оставити;
· Рушење маркера-сталка код окретања;
· Прекорачење линије бацања;
· За неправилно бацање лоптице;
· Свих 5 промашаја мете;
· Промашај мете и враћање на циљ.На првом нивоу такмичења учествују сви ученици једног одељења.
2.2. Списак справа и реквизита за Полигон спретности
1. Струњача (комада 2)
2. Шведска клупа (комад 1)
3. Окно шведског сандука (комад 1)
4. Медицинка 2кг. (комад 1)
5. Кутија картонска или слично (комада 3)
6. Мета шпера, косо постављена (комад 1)
7. Тениске лоптице (комада 5)
Потребан број помагача (судија): 3
3. ПОЛИГОН СВЕСТРАНОСТИ
Први степен такмичења
· Такмичење се организује у оквиру школе на два нивоа: 
1. Унутародељенско такмичење – за две такмичарске категорије (ученике III разреда и ученице III разреда);
2. Међуодељенско такмичење – на нивоу за две такмичарске категорије (ученике III разреда и ученице III разреда).
На првом нивоу такмичења учествују сви ученици једног одељења.

На другом нивоу такмичења спроводи у виду штафете, за категорију III разреда, а екипу чини 10 ученика (+две резерве), односно 10 ученица (+две резерве), као посебне екипе, који стоје у колони по један иза линије старта.
Такмичи се сваки ученик/ученица појединачно, а времена постигнутих резултата се саберу, па се добије резултат целе екипе.

Други и трећи степен такмичења
· На општинском и градском, такмичење се организује за ученике III разреда и ученице III разреда и чине је 10 дечака(+две резерве), односно 10 девојчица (+две резерве), укупно до 12 ученика/ученица. 

Даљи пласман
· Првопласирана и другопласирана екипа са Првенства Београда има право учешћа на Међуокружном такмичењу
· Првопласирана екипа са Међоукружног првенства стиче право учешћа на Републичком такмичењу
3.1. Општа правила 
· Такмичење се спроводи у виду штафете. Најбољи пласман остварује такмичар, односно екипа, који обави све задатке у најкраћем временском периоду;
· Дужина стазе је 50м и садржи следеће задатке:

1. Трчање 10м;
2. Прелажење шведске клупе уз прескакање медицинки (4 комада), које су постављене на клупи 80 цм једна од друге, тако да су почетак и крај клупе слободни;
3. Скок у вис преко конопца постављеног на висини од 60 цм са доскоком на струњачу у чучањ и спојено колут напред;
4. Ношење медицинке тежине 3кг у дужини од 5м и стављање у кутију;
5. Четвороножно ходање између 5 сталака постављених у низу 1,5 м један до другог;
6. Гађање лоптицом у мету, косо постављеној на тло, димензије 1м x 1м, удаљену 8м (циљ треба погодити само једном, а на линији бацања стоји 3 тениске лоптице);
· За нетачно извршен задатак додаје се додатно време по 2 секунде по такмичару и то:

· Неправилно изведен колут напред;
· За рушење препреке (препоне) код скока у вис;
· Не прелажење шведске клупе по целој дужини:

1) пењање на клупу после обележене линије;
2) саскок пре краја клупе;
· Пад са клупе;
· Гажење полулопте;
· Испадање медицинке из руке;
· Непрецизно остављање у кутију (бацање медицинке), испадање медицинке из кутије у коју је требало оставити;
· Рушење маркера-сталка код окретања;
· Непоштовање линије старта;
· Спуштање у четвороножни положај по преласку линије старта:
1) непоштовање линије циља код четвороножног кретања;
2) подизање у стојећи положај пре линије циља;
· Неправилно изведено четвороножно кретање (кретање без ослонца на сва четири екстремитета);
· Рушење сталка и невраћање на своје место;
· Прекорачење линије бацања;
· За неправилно бацање лоптице;
· Сва 3 промашаја мете;
· Промашај мете и враћање на циљ.
3.2. Списак справа и реквизита за Полигон свестраности
1. Струњача (комада 2)
2. Шведска клупа (комад 1)
3. Медицинка 3кг и 5кг (комада 1+4)
4. Кутија картонска или слично (комада 3)
5. Мета шпера, косо постављена (комад 1)
6. Тениске лоптице (комада 3)
7. Сталци за скок у вис са канапом (пар 1)
8. Селотејп трака широка (комад 1)
Б А С К Е Т   3 на 3
Учесници:
Првенство се организује у две такмичарске категорије:
1. Ученици VII-VIII разреда

2. Ученице VII-VIII разреда

ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења:

· Први степен такмичења представља Градско првенство
· Школа има право да пријави само једну екипу по категорији
       Даљи пласман:
Првопласирани и другопласирани на Градском такмичењу стичу право учешћа на Међуокружном такмичењу.
Сви ученици/це који су остварили даљи пласманна међуокружно и републичко такмичење МОРАЈУ да имају печат лекарског прегледа у књижици како би могли учествовати на следећем степену такмичења.

2. ПРАВИЛА

· Екипу сачињава 4 ученика-ца (3+1). Чланови екипа морају имати једнообразну адекватну спортску опрему, а није дозвољен наступ у дресовима клубова и репрезентација;
· Трајање утакмице ограничава се на 10 минута (време се не зауставља), са једним time-out (тајм-аут)  у току игре. Последњи минут игре се штопује (време се зауставља). Уколико једна екипа постигне 21 поен пре истека времена, утакмица се завршава у корист те екипе. У случају нерешеног резултата игра се продужетак док једна екипа не постигне 2 поена;
· Утакмице се могу играти на игралиштима са одговарајућом подлогом (паркет, асфалт, бетон и сл.) и димензија 15м х 11м. Може се користити половина традиционалног кошаркашког терена, као и прилагођавање расположивим простором;
· Све званичне утакмице, од општинских првенстава до државног првенства играју се са лоптама које одговарају правилима игре, величине број 6;
· Свака екипа је у обавези да понесе на такмичење своје лопте за загревање.
В А Т Р Е Н Е   Л О П Т Е
Учесници:

Првенство се организује у једној такмичарској категорији:

1. Ученици и ученице IV разреда (екипе су мешовите).
ПРОПОЗИЦИЈЕ И ПРАВИЛА
1. ПРОПОЗИЦИЈЕ

Први степен такмичења

· Првенство Града ватрене лопте је отворено првенство;
· Школа има право да пријави две екипе.

· Такмичење се одржава по куп систему
Даљи пласман:

Нема републичког такмичења.
2. ПРАВИЛА

· Екипа може пријавити највише десет а најмање осам играча-ица; 
· У игри учествује осам играча (седам плус један). Седам играча у пољу и један капитен. У екипи мора бити минимум 3 дечака или 3 девојчице тј. екипа мора бити састављена од дечака и девојчица у размери три према пет, четири према четири или пет према три (3:5, 4:4 или 5:3);
· Екипа може вршити измене током сваког сета. Заменски играч може улазити у игру али водећи рачуна да се не промени размера играча дечака и девојчица. Приликом уласка заменског играча судија мора проверити резмеру играча у екипи на терену;
· По 7 играча се налази на својој половини а капитен се налази на супротној страни иза основне линије, тако да се противничка екипа налази измђу њега и његове екипе. Капитен се може мењати само између сетова;
· У првом и другом сету капитен мора бити једном дечак и једном девојчица. У трећем сету капитем може бити дечак или девојчица;
· Циљ игре је да свака екипа, руком бачену лопту неодбрањиво погоди играча противничке екипе у њиховам пољу, а циљ противничке екипе тј. екипе која није у поседу лопте је да избегне исте намере противничке екипе (да избегне да буде погођен или да ухвати лопту при њеном лету ка себи). Неодбаљив погодак мора бити видљив;
· Пре почетка меча судија обавља жреб уз присуство капитена обе екипе. Екипа која добије жреб долази у посед лопте на почетку првог сета. На почетку другог сета екипа која је изгубила жреб добија лопту за почетак сета. Пре почетка трећег сета поново се обавља жреб као пре почетка првог сета;
· Игра почиње тако што капитен отвара игру пребацивањем лопте преко противничког поља. Након успешна два почетна пребацивања екипа која је у поседу лопте може одмах гађати противничке играче. Уколико је пребацивање било неуспешно право пребацивања добија противничка екипа. За неуспешно додавање се сматра оно додавање када лопта дође у посед противничког тима;
· У току игре дозвољено је највише два пребацивања између играча и капитена,казна је одузимање лопте;
· Када је играч погођен екипа је освојила поен. Екипа добија поен када погоди противничког играча а потом лопта додирне тло. Уколико сам играч који је гађан или неко од играча било које екипе ухвати лопту, играч није погођен (играч је спашен) и може наставити са игром;
· Уколико лопта у једном лету погоди више играча и падне на тло, екипа осваја број поена у односу на број погођених играча (за сваког погођеног играча по један поен);
· Наставља се игра после поготка тамо где се лопта налази у терену(ако играч лоптом погоди противника  и лопта остане на тој страни терена та екипа наставља игру или ако се одбије опет код играча које је гаћао исто наставља да игра,наравно поени се рачунају)
· Екипа која прва освоји 15 поена победник је првог или другог сета. Екиоа која освоји два сета победник је утакмице. Уколико обе екипе после одиграна два сета освоје по један сет, играће се трећи сет;
· За сваки од три прекршаја који обухватају преступања, изласке из терена или додире противничким играчем досуђује се губитак лопте. Сматра се да је играч преступио када целим својим стопалом пређе на део терена ван свог поља за игру. Линије терена за игру су саставни део терена и не сматра се да је играч преступио ако нагази на њих. Ово правило важи и за играча на основној линији (капитена). Уколико се играч налази у свом пољу и ухвати лопту која је у ваздуху ван поља игра се наставља. Ако играч изађе из поља да би избегао да буде погођен додељује се поен противничкој екипи. Ако играч приликом гађања противничког играча изводи скок-шут и у лету доскочи у противнички део терена сматраће се 
да је преступио и лопта се додељује противничкој екипи;
· Све акције играча које укључују измицање и помагање при измицању (повлачење играча за дрес, терање у чучаљ и сл) у властитом пољу су дозвољење;
· Играч који дође у посед лопте мора са њом извшити нападачку акцију и не сме је додавати саиграчу унутар свог поља. У случају повреде овог правила лопта се додељује противничкој екипи;
· Након постигнутог поена игру наставља играч који је погођен ако је лопта остала у пољу за игру. Ако лопта није остала у пољу за игру (бочни делови терена) из којег је играч погођен, лопта се додељује екипи погођеног играча;
· Имеђу две ватре се игра са меканом и сунђерастом лоптом. Пречник те лопте је између 25cm до 28cm и тежина иноси око 100g;
· Чланови екипа морају имати једнообразну адекватну спортску опрему;

· Утакмице се могу играти на игралиштима са одговарајућом подлогом (паркет, асфалт, бетон и сл.) и димензија 18m х 9m.
О Р И Ј Е Н Т И Р И Н Г

Учесници:
Првенство се организује у четири такмичарске категорије:

5. Ученици V-VI разреда

6. Ученице V-VI разреда
7. Ученици VII-VIII разреда
8. Ученице VII-VIII разреда
ПРОПОЗИЦИЈЕ И ПРАВИЛА

1. ПРОПОЗИЦИЈЕ

Први степен такмичења

· Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то:

4. Унутародељенско такмичење - од ученика једног одељења формирају се А и Б екипе (две мушке и две женске или мешовите екипе) са минимум 6 ученика/ученица. Капитени екипа, које одабере професор, наизменично бирају чланове својих екипа. 

5. Међуодељенско такмичење  - екипе броје до 12 ученика/ученица.
Други степен такмичења

· Други степен такмичења представља Градско првенство. Право учешћа на овом степену такмичења имају школе (са својим најбољим екипама које представљају репрезентације школе у свакој категорији) у којима је претходно одржано школско првенство, у складу са овим пропозицијама. 
· Такмичење се одржава у екипној и појединачној конкуренцији.
· Школа може да пријави 4 ученика у свакој категорији

· Екипа чини максимално 4 ученика а минимално 2 ученика
Пријаве за Градско такмичење подносе секретари општинских савеза или техничка лица најмање 7 дана пре почетка такмичења. Професор школе доноси проијаву на такмичење (оверено и потписано од директора школе).
Даљи пласман:

Првопласиране,другопласиране и трећепласиране екипе и појединци V-VI и VII-VIII разреда са Градског првенства стичу право учешћа на Републичко такмичењу.
Сви ученици/це који су остварили даљи пласман, МОРАЈУ да имају печат лекарског прегледа у књижици како би могли учествовати на следећем степену такмичења.
